+-----------------------------------------------------------------------+
| 2.  ลักษณะการประกอบธุรกิจ                                                |
+-----------------------------------------------------------------------+

1.  ประวัติและการเปลี่ยนแปลงที่สำคัญ

    1.  ประวัติความเป็นมาและการเปลี่ยนแปลงที่สำคัญ

ธนาคารก่อตั้งขึ้นเมื่อวันที่ 14 มีนาคม 2509 จากการควบกิจการระหว่างธนาคารมณฑล จำกัด
กับธนาคารเกษตร จำกัด โดยมีกระทรวงการคลังเป็นผู้ถือหุ้นใหญ่
ทำให้ธนาคารเป็นธนาคารขนาดใหญ่ที่มีฐานะทางการเงินมั่นคง
สามารถคุ้มครองเงินฝากและให้บริการทางธุรกรรมการเงินได้

ในเดือนสิงหาคม 2530 ธนาคารได้รับโอนสินทรัพย์และหนี้สินของธนาคารสยาม จำกัด
มาดำเนินการ โดยมียอดหนี้สินสูงกว่าสินทรัพย์ จำนวน 7,372 ล้านบาท
ซึ่งธนาคารได้ตั้งธนาคารสยาม จำกัด (ต่อมาเปลี่ยนชื่อเป็นบริษัท ทิพยสิน จำกัด)
ไว้เป็นลูกหนี้โดยไม่คิดดอกเบี้ย และหากการดำเนินการดังกล่าวมีผลกระทบต่อฐานะของธนาคาร
ทางการจะเข้ามาดูแลมิให้ธนาคารต้องได้รับความเสียหายตามนโยบายของทางการที่วางไว้ ณ วันที่
31 ธันวาคม 2550 และคงมีหนี้สินสูงกว่าสินทรัพย์ คงเหลือ จำนวน 335 ล้านบาท

ต่อมาในเดือนมิถุนายน 2532 ธนาคารเป็นรัฐวิสาหกิจแห่งแรก
ที่นำหุ้นเข้าจดทะเบียนในตลาดหลักทรัพย์แห่งประเทศไทย
โดยได้เริ่มเปิดทำการซื้อขายหุ้นในตลาดหลักทรัพย์แห่งประเทศไทย ตั้งแต่ วันที่ 2 สิงหาคม 2532
เป็นต้นมา และได้จดทะเบียนแปรสภาพเป็น บริษัทมหาชน จำกัด เมื่อวันที่ 24 มีนาคม 2537
ใช้ชื่อว่า “บมจ.ธนาคารกรุงไทย”
เลขทะเบียน บมจ.335 (ปัจจุบันเปลี่ยนเป็น 0107537000882) ชื่อย่อ KTB

2.  สรุปการเปลี่ยนแปลง และพัฒนาการที่สำคัญ ตั้งแต่ปี 2541 – 2550

  ----------- -------------------------------------------------------------------------------
  พฤศจิกายน    ธนาคารได้รับโอนสินทรัพย์และหนี้สินของธนาคารมหานคร จำกัด (มหาชน) มาดำเนินการ
  2541        โดยมียอดสินทรัพย์และหนี้สินเท่ากัน คือ 284,532 ล้านบาท ทั้งนี้
              หากเจ้าหนี้เงินฝากหรือเจ้าหนี้อื่นที่ธนาคารรับโอนมีอัตราดอกเบี้ย
              หรือต้นทุนเงินทุนอื่นสูงกว่าอัตราดอกเบี้ยและต้นทุนเงินทุนอื่นที่ธนาคารพึงจ่าย
              ธนาคารจะได้รับการชดเชยส่วนต่างดังกล่าวและนอกจากนี้หากการรับโอนกิจการสินทรัพย์และหนี้สินดังกล่าว
              ก่อให้เกิดภาระแก่ธนาคาร หรือทำให้ธนาคารขาดผลประโยชน์อันพึงได้ ทางการ
              (ธนาคารแห่งประเทศไทย/กระทรวงการคลัง/กองทุนฟื้นฟูและพัฒนาระบบสถาบันการเงิน)
              จะชดเชยคืนให้ธนาคารจนครบถ้วน

  กันยายน 2545 ตามมติที่ประชุมวิสามัญผู้ถือหุ้น ครั้งที่ 1/2545 เมื่อวันที่ 24 กันยายน 2545
              ได้อนุมัติให้ธนาคารซื้อคืนใบสำคัญแสดงสิทธิที่จะซื้อหุ้นบุริมสิทธิ หมวด ก จำนวน 10,800 ล้านหน่วย
              จากกองทุนเพื่อการฟื้นฟูฯ
              ในราคาหน่วยละ 0.61 บาท รวมเป็นเงินทั้งสิ้น 6,588 ล้านบาท และยกเลิกใบสำคัญแสดงสิทธิดังกล่าว
              เมื่อวันที่ 27 กันยายน 2545 รวมทั้งอนุมัติให้ลดทุนจดทะเบียนของธนาคาร โดยการลดหุ้นบุริมสิทธิ หมวด ก
              ที่ออกเพื่อรองรับใบสำคัญแสดงสิทธิที่จะซื้อหุ้นบุริมสิทธิ หมวด ก จำนวน 10,800 ล้านหุ้น มูลค่าหุ้นละ 10
              บาท รวมเป็นเงิน 108,000 ล้านบาท และอนุมัติให้ลดทุนของธนาคารเพื่อลดผลขาดทุนสะสม
              โดยการลดมูลค่าหุ้นที่ตราไว้จากเดิมหุ้นละ 10 บาท เหลือมูลค่าหุ้นละ 5.15 บาท (ราคาที่ตราไว้)

  ตุลาคม 2546  เนื่องจากกองทุนเพื่อการฟื้นฟูและพัฒนาระบบสถาบันการเงิน มีนโยบายที่จะลดสัดส่วนการถือหุ้นธนาคารลง
              ธนาคารจึงได้นำหุ้นที่ถือโดยกองทุนเพื่อการฟื้นฟูฯ จำนวน 3,000 ล้านหุ้น ออกจำหน่ายให้แก่ประชาชนทั่วไป
              ในวันที่ 9-10 ตุลาคม 2546 ซึ่งได้รับความสนใจจาก
              นักลงทุนเป็นอย่างมาก ส่งผลให้มีการจัดสรรหุ้นเพิ่มอีก 450 ล้านหุ้น รวมจำนวนหุ้นที่ออกจำหน่ายทั้งสิ้น
              3,450 ล้านหุ้น โดยจำนวนนี้เป็นนักลงทุนในประเทศ 1,693 ล้านหุ้น จำแนกเป็นนักลงทุนรายย่อย 987
              ล้านหุ้น และนักลงทุนสถาบันในประเทศ 706 ล้านหุ้น คิดเป็น
              ร้อยละ 28.6 และ 20.5 ของจำนวนหุ้นที่เสนอขายทั้งหมด หุ้นส่วนที่เหลือขายให้แก่นักลงทุนในต่างประเทศ
              1,757 ล้านหุ้น คิดเป็น ร้อยละ 50.9 ของจำนวนหุ้นที่เสนอขาย ราคาเสนอขายหุ้นละ 8.50 บาท ทั้งนี้
              ภายหลังการจำหน่ายหุ้นดังกล่าวแล้ว กองทุนเพื่อการฟื้นฟูฯ
              ยังคงมีสถานะเป็นผู้ถือหุ้นรายใหญ่ของธนาคารโดยถือหุ้นจำนวน 6,306,635,967 หุ้น คิดเป็นร้อยละ 56.4
              ของจำนวนหุ้นที่จำหน่ายได้แล้วทั้งหมดของธนาคาร ณ ขณะนั้น
  ----------- -------------------------------------------------------------------------------

3.  โครงสร้างองค์กร

การเปลี่ยนแปลงโครงสร้างองค์กรที่สำคัญในปี 2550

1.  ปรับโครงสร้างหน่วยงานอำนวยสินเชื่อ เพื่อเพิ่มประสิทธิภาพในการปฏิบัติงานให้คล่องตัวยิ่งขึ้น
    โดยเพิ่มหน่วยงานอำนวยสินเชื่อธุรกิจอุตสาหกรรม
    และควบรวมหน่วยงานกลั่นกรองสินเชื่อเพื่อเพิ่มประสิทธิภาพในการบริหารทรัพยากรบุคคล

2.  เพิ่มเติม แก้ไขและปรับปรุงหน้าที่ความรับผิดชอบ (Functional Description)
    ของหน่วยงานที่มีอยู่เดิมเพื่อสนับสนุนการปฏิบัติงานให้สัมฤทธิ์ผลตามโครงสร้างองค์กร
    ทั้งนี้เพื่อให้ทันต่อกฎเกณฑ์และสภาพแวดล้อมทางธุรกิจที่เปลี่ยนไป อาทิ Basel II, IAS 39,
    การแสดงความรับผิดชอบต่อสังคมและสิ่งแวดล้อม (CSER)
    และตามนโยบายที่ธนาคารได้เน้นการใช้ระบบบริหารความเสี่ยงองค์กร (ERM)

[]

2.  การประกอบธุรกิจ

    1.  ภาพรวมการประกอบธุรกิจของธนาคาร ในปี 2550

-   การดำเนินงานของธนาคาร

ในปี 2550 ธนาคารได้รับผลกระทบจากภาวะเศรษฐกิจที่ชะลอตัว
และการบังคับใช้เกณฑ์การกำกับที่ประกาศเพิ่มเติมของธนาคารแห่งประเทศไทย
โดยเฉพาะการสำรองค่าเผื่อหนี้สงสัยจะสูญตามเกณฑ์มาตรฐานการบัญชีระหว่างประเทศ ฉบับที่ 39
(IAS 39) รวมทั้งความต้องการสินเชื่อชะลอตัว ซึ่งส่งผลกระทบต่อการดำเนินงานของธนาคาร
อย่างไรก็ตาม ธนาคารสามารถปรับตัว
ด้วยการใช้จุดแข็งที่ธนาคารมีความสัมพันธ์อันดีกับภาครัฐและมีฐานลูกค้ารายย่อยเป็นจำนวนมาก
รวมทั้งการบริหารต้นทุนอย่างมีประสิทธิภาพ เป็นกลยุทธ์ในการดำเนินงาน
โดยมุ่งสร้างรายได้ดอกเบี้ยจากฐานลูกค้าภาครัฐที่มีความเสี่ยงต่ำ
ด้วยการเสนอผลิตภัณฑ์ที่หลากหลายและเงื่อนไขที่เหมาะสมต่อทั้งองค์กรภาครัฐและข้าราชการรายย่อย
ส่งผลให้ยอดสินเชื่อภาครัฐ ปี 2550 เติบโตขึ้นเป็นอย่างมาก
โดยสามารถรับมือกับรายได้ที่มีแนวโน้มลดลง และค่าเผื่อหนี้สงสัยจะสูญที่มีแนวโน้มเพิ่มขึ้น

นอกจากนี้ ธนาคารยังคงมุ่งเน้นความเป็นธนาคารแสนสะดวก (The Convenience Bank)
สำหรับลูกค้ารายย่อย ภาคธุรกิจ ภาครัฐ และสถาบัน
รวมทั้งการเพิ่มรายได้ค่าธรรมเนียมตามนโยบายการเป็น Processing Bank โดยในปี 2550
ธนาคารก้าวข้ามกรอบการเป็นนักการธนาคารไปสู่การเป็นนักการตลาดมืออาชีพ
ด้วยการเปิดแนวรุกใหม่ทางการตลาด ภายใต้โครงการ “ไปช็อบ ไปแบงค์” โดยร่วมมือกับ
บจก.เคทีบี ลีสซิ่ง ซึ่งเป็นบริษัทในเครือ จำหน่ายสินค้าอุปโภคบริโภคกว่า 300
รายการในราคาพิเศษ
ผ่านทางสาขาและพนักงานของธนาคารที่ได้รับการอบรมด้านการขายมาเป็นอย่างดี
และร่วมเป็นพันธมิตรกับค่ายเพลง LOVEiS ซึ่งเป็นที่ยอมรับในทุกกลุ่มอายุ ในการทำ Music
Marketing เปิดตัวบริการ KTB Leasing, KTB Online และ KTB Visa Debit

ด้านการพัฒนาคุณภาพบริการ
ธนาคารให้ความสำคัญกับการสร้างความพึงพอใจสูงสุดให้แก่ลูกค้าอย่างต่อเนื่อง
โดยธนาคารได้นำผลการสำรวจความพึงพอใจของลูกค้ามาใช้ประกอบการปรับปรุงและวางแผนงาน
เพื่อให้ Convenience Brand ของธนาคารคงอยู่ในใจของลูกค้า โดยในปี 2550
ธนาคารได้เริ่มประกาศรับประกันคุณภาพบริการของสาขาเป็นการภายใน
เพื่อเตรียมความพร้อมก่อนการประกาศอย่างเป็นทางการต่อสาธารณชนในต้นปี 2551 นอกจากนั้น
ธนาคารได้พัฒนาผลิตภัณฑ์และบริการต่าง ๆ เพื่อเพิ่มความสะดวกสบายให้กับลูกค้า
โดยเฉพาะบริการ Cash Management
ที่ครอบคลุมบริการจัดการทางการเงินทั้งหมด เพื่อเพิ่มประสิทธิภาพของการทำธุรกรรมของลูกค้า
เช่น การจ่ายเงินเดือนพนักงาน การชำระและรับชำระค่าสินค้าและบริการ
การจัดพิมพ์เช็คและเอกสารที่เกี่ยวข้อง การรับส่งเงินสดและเช็ค
เป็นต้น อีกทั้ง ได้ขยายเครือข่ายการให้บริการอย่างต่อเนื่อง ทำให้ ณ สิ้นปี ธนาคารมีสาขาถึง
761 แห่ง และมีเครื่อง ATM รวมกันถึง 4,229 เครื่อง

สำหรับการบริหารจัดการภายใน
ธนาคารมีการปรับปรุงองค์กรเพื่อเพิ่มประสิทธิภาพการขายสินค้าและบริการ
และการอำนวยความสะดวกให้กับลูกค้า
พร้อมทั้งพัฒนาระบบบริหารความเสี่ยงองค์กรแบบบูรณาการทั่วทั้งองค์กร (Enterprise Risk
Management : ERM) นอกจากนี้ เพื่อเสริมศักยภาพการดำเนินงานด้านสังคมและสิ่งแวดล้อม
(Corporate Social and Environment Responsibility : CSER) ในปี 2550
ธนาคารได้เพิ่มส่วนงานส่งเสริมความรับผิดชอบต่อสังคมและสิ่งแวดล้อมขึ้นในฝ่ายสื่อสารการตลาดและประชาสัมพันธ์
เพื่อรองรับงานด้านนี้โดยตรง โดยมีตัวอย่างโครงการที่ทางธนาคารให้การสนับสนุน อาทิ
“กรุงไทยสานฝัน โรงเรียนดีใกล้บ้าน” “กรุงไทยยุววาณิช” “กรุงไทย ต้นกล้าสีขาว”
“กรุงไทยสนับสนุนอาหารกลางวัน” ทั้งนี้
ธนาคารคาดหวังว่าจะสามารถสร้างวัฒนธรรมบรรษัทภิบาลและความรับผิดชอบต่อสังคมและสิ่งแวดล้อมให้เกิดขึ้นทั่วทั้งองค์กร
เพื่อให้พนักงานมีส่วนร่วมผลักดันโครงการต่างๆ
ของธนาคารให้ประสบความสำเร็จและเป็นประโยชน์ต่อประเทศอย่างเต็มที่

-   ผลประกอบการของธนาคารโดยรวมในปี 2550

ในปี 2550 ธนาคารมีกำไรสุทธิจำนวน 6,407 ล้านบาท ลดลงจากปี 2549 จำนวน 7,671
ล้านบาท หรือคิดเป็นร้อยละ 54.5
เนื่องจากธนาคารมีอัตราผลตอบแทนสุทธิต่อสินทรัพย์ที่ก่อให้เกิดรายได้ (Net Interest Margin)
ลดลง เหลือร้อยละ 3.8 จากร้อยละ 4.0 ในปี 2549 ขณะที่อัตราส่วนค่าใช้จ่ายต่อรายได้ (Cost
to Income Ratio) สูงขึ้นเป็นร้อยละ 51.5 จากร้อยละ 45.2 ในปี 2549
ซึ่งเป็นไปตามภาพรวมของอุตสาหกรรม อีกทั้งธนาคารได้กันสำรองค่าเผื่อหนี้สงสัยจะสูญจำนวน
19,575 ล้านบาทในปี 2550 เพื่อให้เพียงพอต่อการกันสำรองตามเกณฑ์ IAS 39
รวมถึงการตั้งสำรองเผื่อความสูญเสียจากการลงทุนใน CDO (Collateralized Debt
Obligations) ตามเกณฑ์การดำเนินการด้วยความระมัดระวัง (Prudent Banking
Practice)

ทั้งนี้ในด้านคุณภาพสินทรัพย์ ธนาคารมียอดสินเชื่อด้อยคุณภาพ (gross) รวม 96,164 ล้านบาท
เพิ่มขึ้นจากปี2549 ร้อยละ 7.2 ส่งผลให้อัตราส่วนสินเชื่อด้อยคุณภาพต่อสินเชื่อรวม
เพิ่มขึ้นเป็นร้อยละ 9.6 จากร้อยละ 9.3 ในปี 2549 อย่างไรก็ดี
ธนาคารยังมีความมั่นคงทางการเงินเพิ่มขึ้นจากปี 2549
โดยมีอัตราส่วนเงินกองทุนต่อสินทรัพย์เสี่ยงเพิ่มขึ้นจากร้อยละ 14.03 เป็นร้อยละ 15.16
โดยรายละเอียดการวิเคราะห์ฐานะทางการเงินและผลการดำเนินงานตามที่แสดงในส่วนที่ 2 ข้อที่
12 ฐานะทางการเงินและผลการดำเนินงาน

ในปี 2550 ถึงแม้จะเป็นปีที่ธนาคารมีผลประกอบการทางด้านการเงินลดลง
แต่ธนาคารถือว่าเป็นโอกาสในการเร่งปรับปรุงและพัฒนาตนเองอย่างรอบด้าน
ด้วยความมุ่งมั่นในการเป็นสถาบันการเงินชั้นนำของประเทศที่มุ่งเน้นการให้บริการที่เป็นเลิศ
สามารถสร้างผลตอบแทนที่ดีได้อย่างยั่งยืน ส่งเสริมการสร้างทุนทางปัญญา
และยึดมั่นในหลักการกำกับดูแลกิจการที่ดี ตามพันธกิจของธนาคาร

1.  ภาพรวมการประกอบธุรกิจของบริษัทในเครือ

เพื่อเป็นการสนับสนุนการดำเนินธุรกิจหลักของธนาคาร
อีกทั้งยังเป็นโอกาสในการสร้างผลตอบแทนจากการลงทุน
ธนาคารจึงมีการลงทุนในกลุ่มบริษัทย่อยและบริษัทร่วมดังนี้

-   กลุ่มบริษัทย่อย

หมายถึงกลุ่มบริษัทที่สนับสนุนธุรกิจของธนาคารและมีความสำคัญเป็นเสมือนหน่วยธุรกิจหนึ่งของธนาคาร
โดยมุ่งเน้นการให้บริการแก่ธนาคาร
หรือเป็นช่องทางของธนาคารในการดำเนินธุรกิจทางการเงินที่ครบวงจร
กลุ่มบริษัทย่อยเป็นกลุ่มที่ธนาคารดูแลอย่างใกล้ชิด
เพื่อให้มีการดำเนินงานตามนโยบายของธนาคารในฐานะผู้ถือหุ้น
รวมทั้งให้มีประสิทธิภาพในการให้บริการ บริษัทในกลุ่มนี้ได้แก่

1)  บมจ.หลักทรัพย์จัดการกองทุน กรุงไทย ประกอบธุรกิจด้านหลักทรัพย์ประเภทการจัดการกองทุน
    และกิจการที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
    ซึ่งเป็นแนวทางการลงทุนที่สามารถสร้างกำไร และเอื้อประโยชน์ทางธุรกิจต่อธนาคาร

2)  บจก.เคทีบี ลีสซิ่ง ประกอบธุรกิจให้เช่าซื้อและการให้เช่าซื้อแบบลีสซิ่ง
    สำหรับสังหาริมทรัพย์ทุกประเภท และธุรกิจแฟคเตอริ่ง

3)  บจก.กรุงไทย คอมพิวเตอร์ เซอร์วิสเซส ประกอบธุรกิจให้บริการด้านเทคโนโลยีสารสนเทศ
    และให้คำปรึกษาด้านการพัฒนา และปรับปรุงระบบงานคอมพิวเตอร์แก่หน่วยงานต่างๆ
    ภายในธนาคารและบริษัทในเครือเป็นหลัก

4)  บจก.กฎหมายกรุงไทย
    จัดตั้งขึ้นเพื่อเพิ่มประสิทธิภาพในการให้บริการและพัฒนาพนักงานด้านกฎหมาย
    ประกอบธุรกิจให้บริการทางด้านกฎหมายแก่ธนาคารและบริษัทในเครือ

5)  บจก.กรุงไทยธุรกิจบริการ เป็นบริษัทที่ธนาคารจัดตั้งขึ้นเพื่อลดค่าใช้จ่าย
    และลดอัตรากำลังพนักงานของธนาคาร ประกอบธุรกิจให้บริการแก่ธนาคารและบริษัทในเครือ
    ในด้านการบริหารอาคาร ขนส่งทรัพย์สิน ขนส่งตราสารทางการเงิน ขนส่งเอกสาร
    รักษาความปลอดภัย พิมพ์เอกสาร พับบรรจุซองอัตโนมัติ พร้อมจัดส่ง
    และให้บริการขนส่งเงินสดและเอกสารแก่สถาบันการเงินอื่นที่ธนาคารแห่งประเทศไทยอนุญาต

6)  บจก.กรุงไทย พร็อพเพอร์ตี้ ดีเวลลอปเม้นท์ ประกอบธุรกิจพัฒนาอสังหาริมทรัพย์
    ปัจจุบันบริษัทมิได้ดำเนินธุรกิจ และอยู่ระหว่างการจำหน่ายทรัพย์สินเพื่อปิดกิจการ

7)  บจก.เอ็นซี แอสโซซิเอทส์ เป็นบริษัทที่จัดตั้งขึ้นโดยกลุ่มเจ้าหนี้สถาบันการเงิน
    เพื่อเข้ามาดูแลกิจการจัดจำหน่ายและจัดหาวัตถุดิบในการผลิตให้กับลูกหนี้ของธนาคารรายหนึ่งตามกระบวนการปรับปรุงโครงสร้างหนี้
    ซึ่งธนาคารโอนลูกหนี้ดังกล่าวไปยังบริษัท บริหารสินทรัพย์สุขุมวิท จำกัด (SAM) แล้ว
    ปัจจุบันบริษัท เอ็นซี แอสโซซิเอทส์ จำกัด อยู่ระหว่างการชำระบัญชีเพื่อปิดกิจการ

-   กลุ่มบริษัทร่วม

หมายถึง กลุ่มบริษัทซึ่งธนาคารร่วมลงทุนกับพันธมิตรเพื่อเอื้อประโยชน์กับธนาคารในเชิงกลยุทธ์
และเพื่อความร่วมมือทางธุรกิจ โดยเฉพาะอย่างยิ่งในด้านการพัฒนาผลิตภัณฑ์ทางการเงินต่าง ๆ
นอกเหนือจากผลิตภัณฑ์ของธนาคาร บริษัทในกลุ่มนี้ได้แก่

1)  บมจ.บัตรกรุงไทย ประกอบธุรกิจบัตรเครดิต และบัตรพลาสติกอื่น ๆ ให้บริการสินเชื่อบุคคล
    และสินเชื่อผู้ประกอบการรายย่อย

2)  บจก.กรุงไทย แอกซ่า ประกันชีวิต ประกอบธุรกิจประกันชีวิต
    โดยการร่วมทุนระหว่างธนาคารและกลุ่มแอกซ่า ซึ่งเป็นหนึ่งในบริษัทประกันชั้นนำ

3)  บจก.กรุงไทยพานิชประกันภัย ประกอบธุรกิจรับประกันวินาศภัยทุกประเภท

4)  บจก.กรุงไทย ไอ บี เจ ลิสซิ่ง เป็นกิจการร่วมทุนระหว่างธนาคารกับกลุ่มไอ บี เจ
    ดำเนินธุรกิจให้เช่าแบบลีสซิ่งสำหรับเครื่องมืออุปกรณ์ทุกชนิด ธุรกิจเช่าซื้อสังหาริมทรัพย์ทุกชนิด
    และธุรกิจแฟคเตอริ่ง เน้นลูกค้าที่เป็นกิจการร่วมค้าระหว่างญี่ปุ่น/ไทย และบริษัทข้ามชาติ
    รวมทั้งบริษัทญี่ปุ่นและบริษัทไทยที่ประกอบธุรกิจในประเทศไทย

5)  บล.เคทีบี ประกอบธุรกิจหลักทรัพย์ประเภทนายหน้าซื้อขายหลักทรัพย์ การจัดจำหน่ายหลักทรัพย์
    ที่ปรึกษาทางการเงิน
    และกิจการที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์

6)  บจก.กรุงไทย เจริญศรี
    ประกอบธุรกิจให้เช่าซื้อรถยนต์และรถจักรยานยนต์ในเขตพื้นที่ภาคตะวันออกเฉียงเหนือตอนบน
    ปัจจุบันบริษัทอยู่ระหว่างการชำระบัญชีเพื่อปิดกิจการ

ทั้งนี้ ธนาคารได้เริ่มมีการกำกับดูแลกลุ่มธุรกิจทางการเงินตามหลักเกณฑ์การกำกับและรวมกลุ่ม
(Consolidated Supervision) ภายใต้การกำกับของธนาคารแห่งประเทศไทย
โดยมีวัตถุประสงค์เพื่อกำกับดูแลกลุ่มธุรกิจทางการเงินให้มีความมั่นคง
ดำเนินธุรกิจได้อย่างเหมาะสม และเพื่อป้องกันความเสี่ยงต่างๆ
จากการประกอบธุรกิจของบริษัทในกลุ่ม ซึ่งเป็นการรักษาความเชื่อมั่นของผู้ฝากเงิน
โดยรายละเอียดการลงทุนในบริษัทในกลุ่มธุรกิจทางการเงิน ได้แสดงในส่วนที่ 2 ข้อที่ 5
ทรัพย์สินที่ใช้ในการประกอบธุรกิจ

โครงสร้างการถือหุ้นในกลุ่มบริษัทย่อย และบริษัทร่วม ณ วันที่ 31 ธันวาคม 2550

ธนาคารมีบริษัทในเครือซึ่งประกอบธุรกิจต่างๆ รวมถึงบัตรเครดิต บริการทางกฎหมาย
การบริหารสินทรัพย์ บริการคอมพิวเตอร์ ดำเนินธุรกิจลีสซิ่ง และประกัน นอกจากนี้
ยังมีเงินลงทุนในบริษัทอื่น ๆ ที่ไม่ได้ดำเนินธุรกิจเชื่อมโยงโดยตรงกับธุรกิจหลักของธนาคาร

ตารางแสดงข้อมูลบริษัทที่ธนาคารถือหุ้นอยู่โดยตรงตั้งแต่ร้อยละ 10 ขึ้นไปของทุนชำระแล้ว ณ วันที่
31 ธันวาคม 2550

  --------------------------------------------------------------------------------------------------------
                                                               หน่วย : ล้านบาท                 
  ----------------------------- ------------------------------ ------------------- --------- -------------
  บริษัท                          ประเภทธุรกิจ                     ธนาคารถือหุ้น(ร้อยละ)   ต้นทุน⁽¹⁾   มูลค่าตลาด⁽²⁾

  บริษัทย่อย                                                                                    

  บจก.กรุงไทยธุรกิจบริการ           บริการ                          100.0               140       140

  บจก.กฎหมายกรุงไทย              บริการด้านกฎหมาย                 100.0               30        30

  บมจ.หลักทรัพย์จัดการกองทุนกรุงไทย   หลักทรัพย์                        100.0               211       211

  บจก.กรุงไทย คอมพิวเตอร์          บริการงานด้านสารสนเทศ            100.0               1,300     1,300
  เซอร์วิสเซส                                                                                  

  บจก.กรุงไทย พร็อพเพอร์ตี้          พัฒนาอสังหาริมทรัพย์                100.0               1,147     1,063
  ดีเวลลอปเม้นท์                                                                                

  บจก.เคทีบี ลีสซิ่ง                 เช่าซื้อ                          100.0               100       83

  บจก.เอ็นซี แอสโซซิเอทส์           จัดซื้อและจำหน่ายผลิตภัณฑ์ไม้ยางพารา   54.4                0.5       0.5

  บริษัทร่วม                                                                                    

  บจก.กรุงไทย แอกซ่า ประกันชีวิต     ประกันชีวิต                       50.0                594       199

  บล.เคทีบี                       ธุรกิจหลักทรัพย์                    50.0                432       293

  บมจ.บัตรกรุงไทย                 ธุรกิจบัตรเครดิต                   47.6                1,960     1,960

  บจก.กรุงไทยพานิชประกันภัย         ประกันวินาศภัย                    45.0                971       971

  บจก.กรุงไทย ไอ บี เจ ลิสซิ่ง       เช่าซื้อ                          49.0                87        87

  บจก.กรุงไทยเจริญศรี              เช่าซื้อ                          35.0                35        -

  บริษัทอื่นๆ⁽⁴⁾                                                                                 

  บจก.ดับบลิวทีเอ (ประเทศไทย)      โทรคมนาคม                      25.0                -⁽³⁾      -⁽³⁾

  บมจ.ทรีนีตี้ วัฒนา                 บริษัทโฮลดิ้ง                      19.4                229       241

  บจก.เนชั่นแนล ไอทีเอ็มเอ็กซ์        จัดการระบบชำระเงินระหว่างธนาคาร   17.4                9         9

  บมจ.ทิพยประกันภัย                ประกันวินาศภัย                    17.0                220       895

  บจก.เอ็ม แกรนด์ โฮเต็ล           โรงแรม                         15.0                390       -

  บจก.ธนาเทพการพิมพ์              การพิมพ์และสิ่งพิมพ์                 10.0                1         1

  บจก.สายการบินนกแอร์             สายการบิน                       10.0                50        50

  บจก.โรงแรมท่าอากาศยานสุวรรณภูมิ   โรงแรม                         10.0                102       83

  บจก.เค.เอ็ม.บี. อินเตอร์เนชั่นแนล   ผลิตและจำหน่ายสัปปะรดกระป๋อง       10.0                1         -

  บจก.เมืองใหม่อุตสาหกรรม สระบุรี    นิคมอุตสาหกรรม                   10.0                25        -
  --------------------------------------------------------------------------------------------------------

(1) แสดงต้นทุนเดิมของเงินลงทุนของธนาคารในบริษัทนั้น

(2) แสดงเงินลงทุนของธนาคารในบริษัทที่ระบุไว้ข้างต้น โดยบริษัทย่อย บริษัทร่วม
มูลค่าตลาดจะบันทึกตามวิธีราคาทุน กรณีของบริษัทจดทะเบียนในตลท. จะใช้ราคาตลาด
แต่ในกรณีของบริษัทที่อยู่นอกตลท.ใช้มูลค่าตามบัญชีล่าสุด
ซึ่งบันทึกสูงสุดไม่เกินต้นทุนเงินลงทุนของธนาคารตามมาตรฐานการบัญชี ทั้งนี้
มูลค่าตลาดได้ถูกบันทึกเป็นศูนย์
สำหรับบริษัทที่มีมูลค่าตามบัญชีติดลบหรือธนาคารได้ตั้งสำรองค่าเผื่อการด้อยค่าเต็มจำนวนเงินลงทุน

(3) น้อยกว่า 0.005

(4)
ไม่รวมบริษัทที่ธนาคารถือหุ้นจากการปรับโครงสร้างหนี้เนื่องจากธนาคารมิได้มีความประสงค์ที่จะลงทุนในเชิงกลยุทธ์
และธนาคารมีกำหนดที่ต้องลดสัดส่วนการถือหุ้นทั้งหมดในบริษัทดังกล่าวตามข้อกำหนดของธปท.
อยู่แล้ว

ณ วันที่ 31 ธันวาคม 2550
มูลค่าทางบัญชีของเงินลงทุนโดยตรงของธนาคารในบริษัทที่ระบุข้างต้นมีจำนวนทั้งสิ้น 7,617
ล้านบาท คิดเป็นประมาณร้อยละ 0.6 ของสินทรัพย์รวม (งบการเงินเฉพาะธนาคาร)

2.3 โครงสร้างรายได้

โครงสร้างรายได้ของธนาคารและบริษัทย่อยที่มีนัยสำคัญจากงบการเงินรวม

+------------------------------+------+-----+-----+-----+-----+-----+
|  หน่วย : ล้านบาท               |      |     |     |     |     |     |
+------------------------------+------+-----+-----+-----+-----+-----+
|                              | 2548 |     | 2   |     | 2   |     |
|                              |      |     | 549 |     | 550 |     |
+------------------------------+------+-----+-----+-----+-----+-----+
|                              | จ    | ร้อ  | จำ  | ร้อ  | จำ  | ร้อ  |
|                              | ำนวน | ยละ | นวน | ยละ | นวน | ยละ |
+------------------------------+------+-----+-----+-----+-----+-----+
| รายได้ดอกเบี้ยและเงินปันผล        |      |     |     |     |     |     |
+------------------------------+------+-----+-----+-----+-----+-----+
| บมจ.ธนาคารกรุงไทย             | 50   | 12  | 67, | 16  | 66, | 18  |
|                              | ,054 | 5.7 | 247 | 7.8 | 000 | 5.9 |
+------------------------------+------+-----+-----+-----+-----+-----+
| บจก.กรุงไทยคอมพิวเตอร์          | -    | -   | -   | -   | (1  | (0  |
| เซอร์วิสเซส                    |      |     |     |     | 27) | .4) |
+------------------------------+------+-----+-----+-----+-----+-----+
| บจก.กฎหมายกรุงไทย             | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.กรุงไทยธุรกิจบริการ          | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.กรุงไทยพร็อพเพอร์ตี้          | 1    | -   | - 0 | -   | -   | -   |
| ดีเวลลอปเม้นท์                  |      |     |     |     |     |     |
+------------------------------+------+-----+-----+-----+-----+-----+
| บจก.เอ็นซี แอสโซซิเอท           | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.เคทีบี ลีสซิ่ง                | 3    | -   | 40  | 0.1 | 299 | 0.8 |
+------------------------------+------+-----+-----+-----+-----+-----+
| บมจ.หลักทรัพย์จัดการกองทุนกรุงไทย  | 3    | -   | 5   | -   | 5   | -   |
+------------------------------+------+-----+-----+-----+-----+-----+
| รวมรายได้ดอกเบี้ยและเงินปันผล     | 50   | 12  | 67, | 16  | 66, | 18  |
|                              | ,061 | 5.7 | 292 | 7.9 | 177 | 6.4 |
+------------------------------+------+-----+-----+-----+-----+-----+
| ค่าใช้จ่ายดอกเบี้ย                |      |     |     |     |     |     |
+------------------------------+------+-----+-----+-----+-----+-----+
| บมจ.ธนาคารกรุงไทย             | 11   | 2   | 21, | 5   | 22, | 6   |
|                              | ,431 | 8.7 | 402 | 3.4 | 138 | 2.4 |
+------------------------------+------+-----+-----+-----+-----+-----+
| บจก.กรุงไทยคอมพิวเตอร์          | 13   | -   | 1   | -   | -   | -   |
| เซอร์วิสเซส                    |      |     |     |     |     |     |
+------------------------------+------+-----+-----+-----+-----+-----+
| บจก.กฎหมายกรุงไทย             | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.กรุงไทยธุรกิจบริการ          | 1    | -   | 2   | -   | 1   | -   |
+------------------------------+------+-----+-----+-----+-----+-----+
| บจก.กรุงไทยพร็อพเพอร์ตี้          | -    | -   | -   | -   | -   | -   |
| ดีเวลลอปเม้นท์                  |      |     |     |     |     |     |
+------------------------------+------+-----+-----+-----+-----+-----+
| บจก.เอ็นซี แอสโซซิเอท           | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.เคทีบี ลีสซิ่ง                | -    | -   | -   | -   | -   | -   |
+------------------------------+------+-----+-----+-----+-----+-----+
| บมจ.หลักทรัพย์จัดการกองทุนกรุงไทย  | -    | -   | -   | -   | -   | -   |
+------------------------------+------+-----+-----+-----+-----+-----+
| รวมค่าใช้จ่ายดอกเบี้ย             | 11   | 2   | 21, | 5   | 22, | 6   |
|                              | ,445 | 8.7 | 405 | 3.4 | 139 | 2.4 |
+------------------------------+------+-----+-----+-----+-----+-----+
| รวมรายได้ดอกเบี้ยและเงินปันผลสุทธิ  | 38   | 9   | 45, | 11  | 44, | 12  |
|                              | ,616 | 7.0 | 887 | 4.5 | 038 | 4.1 |
+------------------------------+------+-----+-----+-----+-----+-----+
| หนี้สูญและหนี้สงสัยจะสูญ            |      |     |     |     |     |     |
+------------------------------+------+-----+-----+-----+-----+-----+
| บมจ.ธนาคารกรุงไทย             | 6    | 1   | 16, | 4   | 19, | 5   |
|                              | ,438 | 6.2 | 498 | 1.2 | 500 | 4.9 |
+------------------------------+------+-----+-----+-----+-----+-----+
| บจก.กรุงไทยคอมพิวเตอร์          | -    | -   | -   | -   | -   | -   |
| เซอร์วิสเซส                    |      |     |     |     |     |     |
+------------------------------+------+-----+-----+-----+-----+-----+
| บจก.กฎหมายกรุงไทย             | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.กรุงไทยธุรกิจบริการ          | -    | -   | -   | -   | -   | -   |
+------------------------------+------+-----+-----+-----+-----+-----+
| บจก.กรุงไทยพร็อพเพอร์ตี้          | -    | -   | -   | -   | -   | -   |
| ดีเวลลอปเม้นท์                  |      |     |     |     |     |     |
+------------------------------+------+-----+-----+-----+-----+-----+
| บจก.เอ็นซี แอสโซซิเอท           | -    | -   | - 4 | -   | 75  | 0.2 |
+------------------------------+------+-----+-----+-----+-----+-----+
| บจก.เคทีบี ลีสซิ่ง                | -    | -   | 4   | -   | -   | -   |
+------------------------------+------+-----+-----+-----+-----+-----+
|                              | -    | -   | -   | -   | -   | -   |
|  บมจ.หลักทรัพย์จัดการกองทุนกรุงไทย |      |     |     |     |     |     |
+------------------------------+------+-----+-----+-----+-----+-----+
| รวมหนี้สูญและหนี้สงสัยจะสูญ         | 6    | 1   | 16, | 4   | 19, | 5   |
|                              | ,438 | 6.2 | 502 | 1.2 | 575 | 5.1 |
+------------------------------+------+-----+-----+-----+-----+-----+
| รายได้ดอกเบี้ยและเงินป           | 32   | 8   | 29, | 7   | 24, | 6   |
| ันผลสุทธิหลังหักหนี้สูญและหนี้สงสัยจะสูญ | ,178 | 0.8 | 385 | 3.3 | 463 | 8.9 |
+------------------------------+------+-----+-----+-----+-----+-----+

  --------------------------------------------------------------------- -------- ------- -------- ------- -------- -------
   หน่วย : ล้านบาท                                                                                                   

                                                                        2548             2549             2550     

                                                                        จำนวน    ร้อยละ   จำนวน    ร้อยละ   จำนวน    ร้อยละ

  รายได้ที่มิใช่ดอกเบี้ย                                                                                                  

  บมจ.ธนาคารกรุงไทย                                                      7,145    17.9    10,046   25.1    10,543   29.7

  บจก.กรุงไทยคอมพิวเตอร์ เซอร์วิสเซส                                         48       0.1     128      0.3     56       0.2

  บจก.กฎหมายกรุงไทย                                                      98       0.2     49       0.1     21       0.1

  บจก.กรุงไทยธุรกิจบริการ                                                   44       0.1     47       0.1     27       0.1

  บจก.กรุงไทยพร็อพเพอร์ตี้ ดีเวลลอปเม้นท์                                       69       0.2     169      0.4     28       0.1

  บจก.เอ็นซี แอสโซซิเอท                                                    -        -       -        -       -        -

  บจก.เคทีบี ลีสซิ่ง                                                         -        -       6        -       63       0.2

  บมจ.หลักทรัพย์จัดการกองทุนกรุงไทย                                           237      0.6     254      0.6     295      0.8

  รวมรายได้ที่มิใช่ดอกเบี้ย                                                    7,641    19.2    10,699   26.7    11,033   31.1

  รวมรายได้ดอกเบี้ยและเงินปันผลสุทธิและรายได้ที่มิใช่ดอกเบี้ยหลังหักหนี้สูญและหนี้สงสัยจะสูญ   39,819   100.0   40,084   100.0   35,496   100.0
  --------------------------------------------------------------------- -------- ------- -------- ------- -------- -------

2.4 กลยุทธ์ในการดำเนินธุรกิจของธนาคาร

-   แผนกลยุทธ์การดำเนินธุรกิจในปี 2551

นโยบายและทิศทางการดำเนินธุรกิจของธนาคารที่ยังคงความเป็นธนาคารพาณิชย์ขนาดใหญ่ที่มีความมั่นคง
มีผลประกอบการดีและสนับสนุนการดำเนินงานภาครัฐ
ธนาคารจึงต้องมุ่งพัฒนาผลิตภัณฑ์และบริการให้ทัดเทียมกับคู่แข่งเพื่อตอบสนองความต้องการของลูกค้า
พร้อมทั้งให้ความสำคัญกับการยกระดับการบริหารจัดการที่ดีและมีความรับผิดชอบต่อสังคมอย่างต่อเนื่อง

ภายใต้วิสัยทัศน์การเป็น “ธนาคารแสนสะดวก” (The Convenience Bank)
สำหรับลูกค้ารายย่อย ภาคธุรกิจ ภาครัฐ และสถาบัน
ธนาคารได้กำหนดแผนกลยุทธ์เพื่อให้บรรลุเป้าหมาย ในปี 2551 ในด้านต่าง ๆ สรุปได้ดังนี้

1)  การเป็น The Convenience Bank : มุ่งพัฒนาผลิตภัณฑ์และนวัตกรรมทางการเงินใหม่ ๆ
    ทั้งของธนาคารและบริษัทในเครือให้ตรงกับความต้องการของลูกค้าทุกกลุ่มเป้าหมาย
    โดยมีการกำหนดเป้าหมายและแผนงานที่ชัดเจนที่จะดึงลูกค้ามาใช้บริการ
    มุ่งสร้างความพึงพอใจให้กับลูกค้าด้วยการประกันคุณภาพการบริการลูกค้า
    การเพิ่มความสะดวกด้านช่องทางการให้บริการ และ เครือข่าย
    เพื่อให้ลูกค้าได้รับบริการด้วยความรวดเร็ว ใช้ง่าย ถูกต้องและสะดวกสบาย
    อันนำมาซึ่งความประทับใจซึ่งจะช่วยสร้าง Brand Loyalty และ Convenience Brand
    ให้เกิดขึ้นอย่างแท้จริง

2)  การเป็น The Processing Bank : มุ่งขยายการให้บริการโอนเงิน ชำระเงิน
    และการจัดการเงินสด ที่สมบูรณ์แบบและครบวงจรทั้งด้านเงินโอนรายย่อยในประเทศ
    ระหว่างประเทศ และการปริวรรตเงินตรา

3)  ด้านการเติบโตและการทำกำไรอย่างยั่งยืน : มีการขยายสินเชื่ออย่างมีคุณภาพ
    การขยายฐานลูกค้าเงินฝาก การรักษาคุณภาพสินทรัพย์ให้อยู่ในระดับมาตรฐาน
    การเพิ่มรายได้ค่าธรรมเนียม การบริหารต้นทุนให้แข่งขันได้
    การจัดการเงินกองทุนอย่างมีประสิทธิภาพ การเพิ่มรายได้จากเงินลงทุนและการบริหารเงิน

ทั้งนี้ธนาคารได้กำหนดกลยุทธ์สนับสนุนเพื่อให้การดำเนินงานดังกล่าวบรรลุเป้าหมาย ได้แก่
กลยุทธ์ด้านการบริหารทรัพยากรบุคคล (HR Strategy) ด้านเทคโนโลยีสารสนเทศ (IT
Strategy) และด้านการปรับกระบวนการงานหลักที่มีผลกระทบต่อลูกค้าและรายได้ของธนาคาร
โดยมีระบบบริหารความเสี่ยงองค์กร (ERM) การกำกับดูแลกิจการที่ดี (CG)
และการแสดงถึงความรับผิดชอบต่อสังคมและสิ่งแวดล้อม (CSER) เป็นกรอบในการดำเนินงาน
เพื่อขจัดปัญหาและอุปสรรคต่าง ๆ ที่จะทำให้ธนาคารไม่บรรลุเป้าหมายตามที่วางไว้